open-index/open-wikipedia-markdown huggingface dataset:
Andrew Smith (badmintonspiller)

**Andrew Smith** (født 3. juni 1984 i Portsmouth) er en britisk badmintonspiller. Han har ingen større internasjonale mesterskapstitler, men kvalifiserte seg for VM i 2006, der han tapte i andre runde mot Sony Dwi Kuncoro fra Indonesia. Smith var tatt ut til å representere Storbritannia under Sommer-OL 2008, der han røk ut i andre runde mot Marc Zwiebler fra Tyskland. Han er ranket som den beste badmintonspilleren i Storbritannia.

## Referanser


## Eksterne lenker
*
Kaveh Mehrabi

**Kaveh Mehrabi** (født 5. mai 1982 i Teheran) er en iransk badmintonspiller. Han har ingen større internasjonale mesterskapstitler, men kvalifiserte seg for VM i 2007, der han tapte i første runde mot Dicky Palyama fra Nederland. Mehrabi var tatt ut til å representere Iran under Sommer-OL 2008, der han røk ut i første runde mot Hsieh Yu-Hsing fra Kinesisk Taipei.

## Referanser


## Eksterne lenker
*
Les Hatton

**Les Hatton** (født 5. februar 1948) er en britisk-født matematiker mest kjent for sitt arbeid med feil- og sårbarhet i programvare-kontrollsystemer.

Han ble utdannet ved King's College, Cambridge 1967&ndash;1970 og ved University of Manchester hvor han mottok sin Ph.D-grad i 1973 for sitt arbeid med dynamiske strukturer i tornadoer.

Opprinnelig arbeidet han som geofysiker hvor han blant annet mottok *Conrad Schlumberger Award* i 1987 for hans arbeid innen *computational* geofysikk. Tidlig på 1990-tallet skiftet han karriere for å studere programvare- og systemfeil. Han har publisert 4 bøker og over 100 fagfellevurderte artikler

Etter å ha brukt mesteparten av sin karriere i industrien, er han nå professor i *Forensic Software Engineering* ved Kingston University, London.

## Referanser




## Eksterne lenker
* 
* Publications and Writing
* Homepage (at Kingston University)
* Oakwood Computing Associates Ltd. (Managing director)
Cassida stigmatica

***Cassida stigmatica*** er en bille som tilhører familiegruppen bladbiller (Chrysomelidae). Den er ikke registrert i Norge.

*Cassida stigmatica* er mellom 5,5-6&nbsp;mm lang. Den har et lyst blekgrønt hode, halsskjold (pronotum) og dekkvingene. Lengst frem (nær halsskjoldet) er dekkvingene noen ganger rødbrune, sømmen (midtlinjen) er litt olivenfarget. Halsskjoldet har noen ganger to lysere flekker i bakkanten og er like bredt som dekkvingene. Kroppen er svært bred, noe flat og oval, den skjuler både hodet og bein. Beina er lyse, gulbrune.

Både larvene og de voksne (imago) billene lever av å spise blad på næringsplanten. De sitter tett inntil planten og det store flate halsskjoldet og dekkvingene gjør at billen kan være svært vanskelig å oppdage.

*Cassida stigmatica* tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

## Referanser


## Eksterne lenker
* 
* ''Cassida stigmatica'' - Fauna Europaea
* Norsk entomologisk forening
Jiang Rong

**Jiang Rong** er et kunstpseudonym for **Lu Jiamin** (født i april 1946 i Beijing) og er en kinesisk forfatter.

Under kulturrevolusjonen, som begynte i 1966, gikk Jiang Rong og hans skolekamerater som rødegardister fra dør til dør i Beijing for å plyndre hjemmene for bøker og andre ting som ble ansett å avsløre «borgerlig dekadanse» og vestlige idéer. Deretter ble han sendt til Indre Mongolia for å bli sauegjeter. Han og andre studenter bodde sammen med nomadene i telt. Nomadene hadde store saueflokker og mange ulver var ute etter sauene.

Jiang Rong og de andre studentene diskuterte fritt hva som var galt med det kinesiske systemet. Lokale militære fikk nyss om dette og tyvlyttet utenfor teltet da Jiang Rong kritiserte Lin Biao. Han ble dømt til 3,5 års fengselsstraff. I fengselet bestemte han seg for å skrive en bok.

Da han kom ut av fengselet drev han et tidsskrift og arbeidet som lærer. I 1989 deltok han i protestene på Den himmelske freds plass og krevde politisk frihet. For det ble han dømt til 1,5 år i fengsel.

Han bestemte seg for å skrive en fortelling om ulver som samtidig skulle være en samfunnskritisk skildring. Mongolene er de fri ulvene, hankineserne er som sauene som alltid går i flokk. Romanen, *Láng Túténg* (狼图腾), kom ut i april 2004. Boken har vunnet Man Asia-prisen, og ble filmatisert i 2015. Men ikke alle er begeistret – den tyske sinologen Wolfgang Kubin kalte romanen «fascistisk».

## Referanser
Nyborg slott

**Nyborg slott** ligger i Nyborg i Danmark. 

Det antas at slottet ble anlagt i 1175 av Knut Prislavsen, Valdemar I av Danmarks søstersønn. Ikke mange årene etter ble det overtatt av Kronen og det har opp gjennom århundrene blitt benyttet i flere viktige sammenhenger. Slottets riddersal ble fra midten av 1200-tallet brukt som samlingssted for Danehoffer - riksforsamlinger - og det var her Erik Klipping undertegnet håndfestningen sin i 1282.

Noen egentlig residens for kongen har slottet aldri vært, men flere konger har bodd her i perioder; Christian II ble født her. Christian III var aktiv på slottet og det samme var Christian IV, som fikk Dominicus Baediaz til å oppføre en østfløy.

På midten av 1600-tallet ble slottet okkupert av svenskene og i perioden etter ble det stående for vind og vær. I dag er kun selve kongefløyen og en del rester av den opprinnelige borgen bevart. Riddersalen ligger i kongefløyen og både den og resten av slottet er restaurert og ført tilbake til slik det var på 1200-tallet.

Nyborg slott eies av staten og er innredet som museum med adgang for publikum.Det er fredet.

## Galleri

Fil:Nyborg Castle - winter.jpg|Nyborg slott på vinterstid.
Fil:NyborgSchloss.jpg|Nyborg slott
Fil:Nyborg Slot 2.jpg|Nyborg slott
Fil:Christian II mindesten.JPG|Minnesten over Christian II


## Referanser



## Litteratur
*
## Eksterne lenker
* 
* ''Blev Nyborg grundlagt af Knud Prislavsen?'' PDF om Nyborg og Prislavsen av Kirstin Eliasen
Gus G.

**Kostas Karamitroudis** (gresk: Κώστας Καραμητρούδης; født 12. september 1980 i Thessaloniki) er en gresk heavy metal-gitarist kjent som **Gus G.**

Han har spilt i band som Mystic Prophecy, Nightrage, Arch Enemy og Dream Evil, og spiller fortiden i sitt eget band Firewind, samt i bandet til Ozzy Osbourne.

## Referanser


## Eksterne lenker
* 
* 
* 
*
Rob Nicholson

**Rob «Blasko» Nicholson** (født 24. november 1969) er en amerikansk heavy metal-bassist.

Han har deltatt på soloalbumene til Rob Zombie, og spilt med Ozzy Osbourne siden 2003.

## Diskografi
;Rob Zombie
* 1998: *Hellbilly Deluxe*
* 1999: *American Made Music to Strip By*
* 2001: *The Sinister Urge*
* 2006: *Educated Horses*

;The Death Riders
* 2005: *Soundtrack For Depression*

;Ozzy Osbourne
* 2007: *[[Black Rain (album)|Black Rain]]*

## Eksterne lenker
* 
*
Rudolf Potsch

**Rudolf Potsch** (født 15. juni 1937 i Brno) var en tsjekkoslovakisk ishockeyspiller som deltok i de olympiske vinterleker 1960 i Squaw Valley og 1964 i Innsbruck.

Potsch vant en olympisk bronsemedalje i ishockey under vinter-OL 1964 i Innsbruck. Han var med på det tsjekkoslovakiske laget som kom på tredjeplass i turneringen bak Sovjetunionen og Sverige. Det var seksten lag som deltok, etter en kvalifiseringsrunde gikk de åtte vinnerne videre til finalegruppe som spilte en enkeltserie der alle lagene møttes en gang. Sovjetunionen vant alle sju kampene og vant serien med maksimale 14 poeng foran Sverige, Tsjekkoslovakia og Canada alle med ti poeng.

## OL-medaljer
* 1964  Innsbruck -  Bronse i ishockey  Tsjekkoslovakia

## VM-medaljer
* 1961  Genève/Lausanne -  Sølv i ishockey 
* 1965  Tammerfors -  Sølv  i ishockey 
* 1966  Ljubljana -  Sølv i ishockey 
* 1963  Stockholm -  Bronse i ishockey 
* 1959  Oslo -  Bronse  i ishockey 
* 1964  Innsbruck -  Bronse i ishockey 
* 1963  Stockholm -  Bronse i ishockey 

## Referanser


## Eksterne lenker
*
Thomas Youngblood

**Thomas Youngblood** (født 29. mai 1974) er en amerikansk gitarist.

Han startet progressiv metal-bandet Kamelot fra Tampa Florida i 1991 sammen med Richard Warner.

## Diskografi
*Kamelot – *[[Eternity]]* (1995) 
*Kamelot – Dominion (1997) 
*Kamelot – Siege Perilous (1998) 
*Kamelot – The Fourth Legacy (1999) 
*Kamelot – The Expedition (2000) 
*Kamelot – Karma (2001) 
*Kamelot – Epica (2003) 
*Kamelot – The Black Halo (2005) 
*Kamelot – One Cold Winter's Night (2006) CD & DVD
*Kamelot – Ghost Opera (2007) 
*Kamelot – Poetry for the Poisoned (2010)

## Referanser


## Eksterne lenker
* 
*
Sergej Novikov (skiskytter)

**Sergej Valentinovitsj Novikov** (russisk Сергей Валентинович Новиков, belarusisk Сяргей Валянцінавіч Новікаў – Siarhjej Valjantsinavitsj Novikaw; født 27. april 1979 i Tsjavusy) er en belarusisk tidligere skiskytter som representerte Dynamo Minsk.

Han gikk på Belarus' lag som tok sølv på mixed stafett under VM i skiskyting 2009. På normaldistansen 20 km under OL 2010 skjøt han feilfritt og gikk inn til sølvmedalje bak Emil Hegle Svendsen. Han delte sølvet med Ole Einar Bjørndalen.

## OL-medaljer
* 2010  Vancouver -  Sølv skiskyting 20 km, menn  Belarus

## Referanser


## Eksterne lenker
* 
* Fakta på Biathlonworld.com
Ha Jin

**Ha Jin** (kinesisk: 哈金, pinyin: *Hā Jīn*, født 21. februar 1956 i Jinzhou i Liaoning i Kina som **Jin Xuefei** 金雪飞, *Jīn Xuěfēi*) er en kinesisk-amerikansk forfatter. Siden 1985 har han vært  bosatt i USA der han virker som universitetslærer i engelsk. Han skriver på engelsk og har gjort seg kjent for sine fortellinger fra en fiktiv by i Kina, «Muji», og for et språk krydret med direkteoversatte kinesiske navn og uttrykk. Ha Jin har (2007) publisert et titall bøker.

## Referanser


## Eksterne lenker
Ha Jins svenske forlags forfatterpresentasjon
Yu Hua

**Yu Hua** (kinesisk: 余華; pinyin: *Yú Huá*, født 3. april 1960 i Hangzhou i Folkerepublikken Kina), i dag bosatt i Beijing, er en kinesisk forfatter. Han begynte sitt yrkesaktive liv som tannlege men gav opp den karrieren etter fem år for å forsøke seg som forfatter. Med romanen *Å leve* fikk han sitt store gennombrudd i 1992. 

## Verker i utvalg
### Romaner
* Å leve (活着, *Huozhe*, 1992)
* Beretningen om blodselgeren Xu Sanguan (*Xu Sanguan mai xue ji*, 1995)
* Skrik i småregnet (在细雨中呼喊, *Zài xìyǔ zhōng Hūhan*, 2003)
* Brødre (在细雨中呼喊, 兄弟, *Xiōngdì*, 2005), på norsk i 2012 oversatt fra kinesisk av Harald Bøckman og Baisha Liu (Aschehoug)

### Noveller
* Forlater hjemmet som atten (十八岁出门远行, *Shíbā Suì Chūmén Yuǎnxíng*)
* Blod og plommeblomstring (鮮血梅花, Xiānxuè Méihuā)
* Kina i ti ord (十个词汇里的中国)

På norsk: novellesamlingen *Fortiden og straffene*, oversatt fra engelsk av Bård Kranstad (Tiden, 2003)

## Filmatisering
*Å leve* ble filmatisert av regissøren Zhang Yimou i 1994.

## Referanser


## Eksterne lenker
*
Oliver Palotai

**Oliver Palotai** (født 1974) er en tysk heavy metal-musiker.

Han spiller keyboard og gitar for Doro, og spilte keyboard for Circle II Circle som konsertmusiker fra 2003 til 2004, før han ble med i Blaze som gitarist. I 2005 ble han med  Kamelot fra Tampa Florida som konsertmusiker på keyboard, og ble snart fast medlem. I 2007 sluttet han i Blaze, og startet etter dette sitt eget band, Sons of Seasons.

## Diskografi
* 1998: O. Palotai Quartett – *Helioclipse*
* 1999: Keechero – *Keechero*
* 2002: LaJazzO BaWü – *Fever*
* 2002: Doro – *Tribute to Led Zeppelin*
* 2002: Doro – *Fight*
* 2003: Brass&Fun – *Tip Toe*
* 2003: Handcraft – *Handcraft*
* 2003: Juri Krawetz Sextett – *Juri Krawetz*
* 2003: Doro – *Fur Immer* (DVD)
* 2004: Simone Michalko – *First*
* 2004: Doro – *Classic Diamonds*
* 2005: Doro – *Rock for Asia*
* 2006: Doro – *Warrior Soul*
* 2006: Kamelot – *[[One Cold Winter's Night]]* (CD & DVD)
* 2006: Doro – *25 Years Warrior Soul* (DVD)
* 2007: Kamelot – *[[Ghost Opera]]*
* 2009: Sons Of Seasons – *Gods Of Vermin*
	
## Eksterne lenker
*
Jevgenij Kosjevoj

**Jevgenij Kosjevoj** (russisk: Евгений Кошевой; født 6. oktober 1984) er en kasakhstansk langrennsløper.

Han debuterte i verdenscupen i langrenn 20. november 2004, og har en sjetteplass i sprintlangrenn som beste plassering. Han ble juniorverdensmester på stafett i Stryn i 2004.

Kosjevoj var i langrennstroppen som representerte Kasakhstan under Vinter-OL 2010, og deltok kun i sprint hvor han ikke gikk videre fra kvalifiseringen.

## Dopingsak
Kosjevoj var utestengt i to år fra 2007 til 2009 for dopingmisbruk.

## Referanser


## Eksterne lenker
*
Oliver Kraas

**Oliver Kraas** (født 18. april 1975 i Germiston, Gauteng) er en sørafrikansk langrennsløper.

Han debuterte i verdenscupen i langrenn 18. januar 2004, og hans beste individuelle verdenscup-plassering er en 38.-plass i klassisk sprint fra 2006.

Kraas deltok i Vinter-OL 2006 og representerte også Sør-Afrika under Vinter-OL 2010.

## Referanser


## Eksterne lenker
* 
*
Stefan Kuhn

**Stefan Kuhn** (født 1. oktober 1979) er en canadisk langrennsløper.

Han debuterte i verdenscupen i langrenn 10. desember 2005, og hans beste individuelle verdenscup-plassering er en 15.-plass i klassisk sprint fra 2008.

Kuhn representerte Canada under Vinter-OL 2010.

## Eksterne lenker
* 
*
La Fémis

**La Fémis** (*École Nationale Supérieure des Métiers de l'Image et du Son*, tidligere kjent som *Institut des Hautes Etudes Cinématographiques*) er den statlige franske filmskolen. *FEMIS* er et akronym for *Fondation Européenne pour les Métiers de l’Image et du Son*. Skolen ligger i Pathés tidligere filmstudioer i Paris, og gir en fireårig opplæring innen kunstnerisk research, profesjonell utvikling og teknisk trening. 

Skolens alumni har ti ganger vunnet de tre mest prestisjefylte filmprisene, Gullpalmen ved Cannes filmfestival, Gulløven ved Filmfestivalen i Venezia og Gullbjørnen ved Filmfestivalen i Berlin, og er med det den mest prisbelønte filmskolen i verden, foran Beijing filmakademi og Tisch School of the Arts i New York. La Fémis har utdannet over 700 studenter innen alle filmyrker: regissører, manusforfattere, produsenter, klippere, kameramenn, lydteknikere, dekoratører m.m. Blant de mest kjente er:

*Sólveig Anspach
*Emmanuelle Bercot
*Jean-Paul Civeyrac
*Marina de Van
*Delphine Gleize
*Noémie Lvovsky
*Laetitia Masson
*Louis Malle
*François Ozon

## Eksterne lenker
*
Haematomyzidae

* *[[Haematomyzus]]*

**Haematomyzidae** er en gruppe av hudparasitter som lever i pelsen på pattedyr. Disse lusene lever på svin og elefanter i Afrika og Asia. De utgjør den eneste familien i gruppen Rhynchophthirina, som tilsynelatende ikke er nært beslektet med andre lus.

## Utseende
Forholdsvis store, flate lus som lett kjennes på at de har en kraftig sugesnabel som er minst så lang som resten av hodet – dette fordi de lever på tykk-hudete verter. Antennene er kraftige og fem-leddet. Beina er forholdsvis lange (til lus å være) med kraftige klør ytterst. På det to bakerste beinparene sitter det en karakteristisk, flat og bred, utstående børste ved roten av kloleddet. Bakkroppen er bred og flat, det bakerste leddet med kjønnsorganene klart avsatt fra de øvrige.

## Liv og utvikling
Denne familien lever med én art hver på asiatisk elefant (*Elephas maximus*) i Asia, og de to slektene vortesvin (*Phacochoerus*) og penselsvin (*Potamochoerus*), som lever i Afrika sør for Sahara.

## Systematisk inndeling

* Insekter (Ectognatha)
** Vingede insekter (Pterygota)
*** Lus (Psocodea)
**** Pels- og fjærlus (Phthiraptera) 
***** underorden Rhynchophthirina Ferris, 1931
****** familie Haematomyzidae Enderlein, 1904
******* slekten *[[Haematomyzus]]* Piaget, 1869
******** *[[Haematomyzus elephantis]]* Piaget, 1869 – på asiatisk elefant
******** *[[Haematomyzus hopkinsi]]* Clay, 1963 – på vortesvin
******** *[[Haematomyzus porci]]* Emerson & Price, 1988 – på penselsvin (*Potamochoerus porcus*)

## Kilder

* Tree of life – Haematomyzidae, med liste over artene

## Eksterne lenker
* 
* Norsk Entomologisk forening – for deg som vil lære mer om insekter.
* Tree of life – Lus (engelskspråklig)
Echinophthiriidae

* *[[Antarctophthirus]]*
* *[[Lepidophthirus]]*
* *[[Echinophthirius]]*
* *[[Latagophthirus]]*
* *[[Proechinophthirus]]*

**Echinophthiriidae** er en gruppe av hudparasitter som lever i pelsen på pattedyr. Den tilhører gruppen av lus (kalt Anoplura) som har sugende munndeler og får næring ved å drikke blod fra verten. Disse artene lever på seler og på oter.

## Utseende
Middelsstore til nokså store, flate og brede lus med korte og svært kraftige bein. Kroppen er kledt med piggaktige, kraftige børster, hodet er kantet langs bakkanten med lange børster. Antennene er korte og består av 5-7 ledd. Beina er korte, frambeina ofte mindre enn de to bakerste parene, med en kraftig klo ytterst som griper an mot en "tommel" på undersiden av leggen. De kan minne om små flatlus (Phthiridae).

## Liv og utvikling
Denne familien lever på vannlevende pattedyr: seler, sjøløver, hvalross og én art på oter i Nord-Amerika. Lusene sitter særlig på luffene til vertsdyrene.

## Utbredelse
Bortsett fra *[[Lagatophthirus rauschi]]*  som lever på oter i Nord-Amerika og én art som finnes på baikalsel i Bajkalsjøen er alle artene knyttet til havlevende dyr. Tre arter ser ut til å være funnet i europeiske farvann.

## Systematisk inndeling

* Insekter (Ectognatha)
** Vingede insekter (Pterygota)
*** Lus (Psocodea)
**** Pels- og fjærlus (Phthiraptera) 
***** underorden Sugende lus, Anoplura
****** familie Echinophthiriidae Enderlein, 1904
******* slekten *[[Antarctophthirus]]* Enderlein, 1906 – 6 arter. 3 arter i antarktiske farvann, to i nordlige farvann, én art både på den nordlige og sørlige halvkulen. Vertsarter: sjøløver, pelsseler, leopardsel, weddellsel, hvalross. I europeiske farvann:
******** *[[Antarctophthirus trichechi]]* (Boheman, 1865) – på hvalross
******* slekten *[[Lepidophthirus]]* Enderlein, 1904 – 2 arter. I europeiske farvann:
******** *[[Lepidophthirus piriformis]]* Blagoveshtschensky, 1966
******* *[[Echinophthirius horridus]]* (van Olfers, 1816) – på nordlige sel-arter, finnes i Europa. Vertsarter: klappmyss, havert, blåsel, steinkobbe, grønlandssel, ringsel, baikalsel
******* *[[Lagatophthirus rauschi]]* Kim & Emerson, 1974 – på nordamerikansk oter (*[[Lutra canadensis]]*)
******* slekten *[[Proechinophthirus]]* Ewing, 1923 – 2 arter, på pelsseler

## Kilder
* Ottesen, P.S. (red.) 1993 *Norske Insektfamilier og deres artsantall.* NINA utredning 055, 40 sider. http://www.entomologi.no/norskeinsekter/NorskeInsektfamilier/index.htm
* Tree of life – Echinophthiriidae, med liste over slektene
* Fauna Europaea, utbredelsesdatabase over europeiske dyr 

## Eksterne lenker
* 
* Norsk Entomologisk forening – for deg som vil lære mer om insekter.
* Tree of life – Lus (engelskspråklig)
Berit Sømme

**Berit Sømme** (født 11. mars 1962) er en norsk illustratør. Hun har tegnet til flere barnebøker, blant annet lettlestbøker av Arne Berggren.

Berit Sømme bor og arbeider i Stavanger.

## Bokillustrasjoner
* 1993: *Livs levende*
* 2004: Arne Berggren: *Torsketryne*
* 2005: Arne Berggren: *Det onde*
* 2006: Kjetil Strand: *Bare én gang*
* 2006: Arne Berggren: *Spillet*
* 2008: Bjørn Arild Ersland: *Hevn!*
* 2009: Ann-Mari Knivsberg: *Lese- og skrivevansker*

## Eksterne lenker

* Hjemmesider
Garrott Kuzzy

**Garrott Kuzzy** (født 26. november 1982 i Wisconsin) er en amerikansk langrennsløper.

Han debuterte i verdenscupen i langrenn 22. januar 2008, og hans beste individuelle verdenscup-plassering er en 9.-plass i sprint fristil fra 2008.

Kuzzy representerte USA under Vinter-OL 2010.

## Referanser


## Eksterne lenker
*
Forvaltningsfellesskap

**Forvaltningsfellesskap** (tysk: *Verwaltungsgemeinschaften*) er innenfor tysk lovgivning navnet på en administrativ samordning mellom kommuner i de tyske delstatene Baden-Württemberg (hvor det kalles *Vereinbarte Verwaltungsgemeinschaft*), Bayern, Sachsen, Schleswig-Holstein, Sachsen-Anhalt og Thüringen.

Et forvaltningsfellesskap består av flere tilgrensende kommuner innenfor samme krets (Landkreis), med egne politiske representanter og et eget overhode som tidvis bærer tittelen «borgermester» (*Bürgermeister*). I Fristaten Bayern bærer en av borgermestrene i medlemskommunene tittelen «formann av fellesskapet» (*Gemeinschaftsvorsitzender*). I Baden-Württemberg blir denne oppgaven tildelt en borgermester innenfor en av kommunene, mens det i Thüringen finnes forvaltningsfellesskap med både en felles borgermester og med en borgermester innenfor en av kommunene.

Forvaltningsfellesskapets oppgaver omfatter blant annet planlegging av bruken av landarealer, sanitære forhold, pengetransaksjoner og ansvaret for kirkegårder og brannvesen. Oppgavene kan også omfatte finansiering av grunnskoler og vedlikehold av kommunale veier. Også andre oppgaver kan overføres fra kommunene til forvaltningsfellesskapene, deriblant turisme.

I Schleswig-Holstein defineres *Verwaltungsgemeinschaft* i § 19 av *Lov om kommunalt samarbeid* som skriftlige avtaler om å dele offentlige, administrative oppgaver.
Hjemmenett.no

**Hjemmenett.no** så dagens lys for første gang i 1997. Den gang var det blant annet Hjemmet Mortensen og Orkla Media (i dag Edda Media) som etablerte Hjemmenett.no som en direkte konkurrent til Sol.no og Startsiden.no. Nettstedet er ikke lenger i drift.

## Eksterne lenker
* Arkivert nettsted
Enderleinellidae

* *[[Atopophthirus]]*
* *[[Enderleinellus]]*
* *[[Mirophthirus]]*
* *[[Phthirunculus]]*
* *[[Werneckia]]*

**Enderleinellidae** er en gruppe av hudparasitter som lever i pelsen på pattedyr. Den tilhører gruppen av lus (kalt Anoplura) som har sugende munndeler og får næring ved å drikke blod fra verten. Disse artene lever på ekorn-lignende gnagere.

## Utseende

## Liv og utvikling
Denne familien lever på ekorn, inkludert jordekorn.

## Utbredelse

## Systematisk inndeling

* Insekter (Ectognatha)
** Vingede insekter (Pterygota)
*** Lus (Psocodea)
**** Pels- og fjærlus (Phthiraptera) 
***** underorden Sugende lus, Anoplura
****** familie Enderleinellidae Ewing, 1929
******* slekten *[[Atopophthirus]]* Kim, 1977 – 2 arter, Asia
******* slekten *[[Enderleinellus]]* Fahrenholz, 1912 – 45 arter. I Europa:
******** *[[Enderleinellus ferrisi]]* Touleshkov, 1957
******** *[[Enderleinellus nitzschi]]* Fahrenholz, 1916
******** *[[Enderleinellus propinquus]]* Blagoveshtschensky, 1965
******** *[[Enderleinellus tamiasis]]* Fahrenholz, 1916
******* *[[Mirophthirus liae]]* Kim, 1977
******* *[[Phthirunculus sumatranus]]* Kuhn & Ludwig, 1965
******* slekten *[[Werneckia]]* Ferris, 1951 – 5 arter, Afrika

## Kilder
* Tree of life – Enderleinellidae, med liste over slektene
* Fauna Europaea, utbredelsesdatabase over europeiske dyr 

## Eksterne lenker
* 
* Norsk Entomologisk forening – for deg som vil lære mer om insekter.
* Tree of life – Lus (engelskspråklig)
Railway Gazette International

***Railway Gazette International*** er et nyhetsmagasin som skriver om jernbane, tunnelbane og bybane.

Karakteristisk for Railway Gazette International er det globale nyhetsperspektivet, alle verdensdeler blir dekket i nyhetsseksjonen. Det blir utsendt til abonnenter 12 ganger i året. Størstedelen av opplaget blir solgt utenfor Storbritannia.

Bladet har blitt gitt ut siden 1835, og redaktør for tiden er Chris Jackson. 

## Eksterne lenker
*
Bedre sent enn alvor

***Bedre sent enn alvor*** var et norsk humorprogram med Lystad & Mjøen som gikk på NRK Radio fra 1975. Det gikk (med noen års opphold) frem til 1986. Jan H. Jensen assisterte de første årene. Det var Trond Kirkvaag som tok initiativ til at de to til da ukjente, skulle få et eget moroprogram. Programmet ble egentlig avsluttet i 1980, men gjenoppstod i 1985 og gikk frem til 1986, det siste året under tittelen *Lystad & Mjøen - chowshow*.

Episodene varte 15 minutter og gikk om ettermiddagen. 

Episodene inneholdt sketsjer og revolverintervju og det ble av programlederne hevdet at programmet «var med på å fornye radioformen i Norge. Vi innførte det høye tempoet, med jingler og mye musikk». 

Det ble parodiert av Jon Niklas Rønning, Anders Bye og Paul Håvard Østby i 2003. Det foreligger plateutgivelser derfra.

Tittelen er en omskrivning av ordtaket «Bedre sent enn aldri».
## Referanser
Norsk Natursenter

**Norsk Natursenter** er et museum og besøkerssenter for norsk natur, klima og miljø og et autorisert senter for Hardangervidda nasjonalpark. Senteret befinner seg i Øvre Eidfjord i Hordaland. 

Natursenteret ble åpnet den 28. mai 1995 av Dronning Sonja og ble autorisert som nasjonalparksenter for Hardangervidda i 1997. 

## Eksterne lenker
*  
* Hardangervidda Natursenter Eidfjord
* Hardangervidda Nasjonalparksenter Tinn - hardangerviddanasjonalparksenter.no
Linea

**Linea** kan referere til:

*Linea, en variant form av kvinnenavnet Linnea (navn)
*La Linea, den italienske tittelen på animasjonsserien Streken
*Innenfor astrogeologien navnet på streker på overflaten til en planet eller naturlig satellitt (se Linea)
*Det norske nettselskapet Linea

## Se også
*Linnea, dvergbusk i linneafamilien
Charles Robertson

**Charles Robertson** (1875–1958) var en norsk kjøpmann og politiker (H). Han var Norges handelsminister 1926–1928 og Hammerfests ordfører 1924–1925.

Han var sønn av kjøpmann George Robertson og hustru Anna Albrethson på Fuglenes. Farsslekten kom fra Skottland til Hammerfest med hans farfar Charles Robertson den eldre i 1827. Familiebedriften G. Robertson drev handel med saltfisk og tørrfisk, håkjerringfiske og selfangst. De hadde en rekke filialer og fiskevær langs hele Finnmarkskysten, ishavsskuter, eksportforretninger med utlandet, tranbrenneri, pelsberederi og import av kull og salt.

Etter middelskolen gikk han handelsskole i Tyskland og Frankrike. Han gikk inn i familiebedriften i 1892 og overtok den i 1901, før fylte 30 år. Han «skaffet firmaet G. Robertson en strålende blomstringstid i årene frem til verdenskrigen. Charles Robertson leverte ofte til lokalpressen artikler om næringslivet i Finnmark» og «hadde store tanker om Finnmarks muligheter». Han arvet farens og farfarens oppdrag som britisk visekonsul i Hammerfest, og ble også tysk konsul.

Utenfor familiebedriften var han styreformann i Finnmark Fylkesrederi, Finnmarkens Privatbank og Hammerfest Slip & Mekaniske Verksted. Han hadde også verv som formann i Hammerfest Handelsstands Forening 1901–1929 og styremedlem i Norges Handelsstands Forbund 1919–1928.

Han var direktør ved Finnmark Fisketilvirkeres Fellessalg 1931–1936 og formann i Nord-Norges fisketilvirkeres organisasjon 1937–1940, og drog til Storbritannia i 1940 for å selge nordnorske produkter og bringe hjem forsyninger. Han arbeidet i Handelsdepartementet i London under den andre verdenskrig og kom til hjem til Norge etter fredsslutningen. 

Robertson var medlem av Hammerfest bystyre 1904–1907, 1913–1916 og 1919–1931, herav byens ordfører 1924–1925. Han var handelsminister (for handel, sjøfart, industri, håndverk og fiskeri) i Ivar Lykkes regjering 1926–1928.

Han var også høygradsfrimurer; ifølge Matrikkel for Den Norske Frimurerorden av 1952 var han dette år frimurer av den X. grad (XLL). 

Han giftet seg i 1899 med sin kusine Gudrun Brandt-Rantzau, datter av distriktslege Johannes Brandt-Rantzau og Nicoline Cecilie Mathea Robertson. Søsteren Anna Robertson giftet seg med statsadvokat og senere statsråd Andreas Urbye. Hans søsterdatter var Gudrun Martius, som giftet seg med diplomaten Johan Georg Alexius Ræder. 

## Referanser


 

## Eksterne lenker
*
Paasilinna

**Paasilinna** kan referere til:
* Arto Paasilinna (1942–2018), finsk forfatter
* Erno Paasilinna (1935–2000), finsk forfatter
* Mauri Paasilinna (f. 1947), finsk forfatter
* Reino Paasilinna (1939–2022), finsk politiker, EU-medlem
Wilhelm Christian Magelssen

**Wilhelm Christian Magelssen** (født 12. januar 1867 i Søndre Land, død 14. oktober 1930) var en norsk prest og politiker (H). Han hadde examen artium fra 1887, og var cand.theol. fra 1893. Han hadde stillinger som prost og sogneprest på ulike steder i Nord-Norge 1905–1920, domprost i Tromsø 1920–1925, domprost i Stavanger 1925–1926, og var sogneprest i Vestre Aker 1928–1930. Magelssen var kirke- og undervisningsminister i Ivar Lykkes regjering fra 5. mars 1926 til 24. desember 1927. Han var også medlem av herredsstyrene i Fredriksvern (Stavern), Langesund og Dverberg i noen perioder.

## Referanser


## Eksterne lenker
* 
*
Hsiung Shih-i

**Hsiung Shih-i** eller **S.I. Hsiung** (pinyin: *Xiong Shiyi*, født 14. oktober 1902 i Nanchang i Kina, død 1991) var en kinesisk forfatter. Han ble utdannet ved Pekinguniversitetet, og virket i teaterarbeid i Kina, Hongkong og London. Han bodde delvis i Kina, delvis i England.

Han arbeidet først som dosent ved universiteter i Kina, og på 1950-tallet ved Cambridge University. Han var også manager for filmselskaper i Hongkong.

Han ble den første kineser som skrev og instruerte en oppsetning i West End i London. Det var en scenetilpasning i 1935 av den populære kinesiske fortellingen Lady Precious Stream og den hadde 1000 forestillinger i London. Den finn strålende anmeldelser.

Hsiung Shih-i hadde også oversatt til kinesisk for teateret stykker av James Barrie, Bernard Shaw og Shakespeare.

## Verker
* *Lady Precious Stream*: an old Chinese play done into English according to its traditional style by S.I. Hsiung (forfatter: Wang Pao-ch'uan), 1946
* *The Romance of the Western Chamber*, 1935 (trans.).
* *The Professor from Peking*, 1939
* *The Bridge of Heaven*, 1943
* *The life of Chiang Kai-shek*, 1948

## Referanser


## Eksterne lenker
*
Tupelo

**[[Tupelo]]** er det engelske navnet på trær i slekta *[[Nyssa]]* som har gitt navn til noen steder, etc.

**Tupelo** kan peke på:
* Tupelo (Mississippi)
* Tupelo (Oklahoma)
* Tupelo (Nick Cave & The Bad Seeds sang)
* Tupelo honey, en honning 
* *[[Tupelo Honey]]*,  et album fra Van Morrison
* Tupelo Honey (band), et canadisk rockeband
* Tupelo Music Hall, et konsertlokale i New Hampshire
* Tupelo Semantic Content Repository
* Uncle Tupelo, et amerikansk rockeband
Royal Naval Reserve

**Royal Naval Reserve** (RNR) er den frivillige reservestyrken til Storbritannias marine, Royal Navy. Den nåværende styrken ble etablert i 1958 ved en sammenslåing av den opprinnelige Royal Naval Reserve og Royal Naval Volunteer Reserve (RNVR), en sivil reservestyrke etablert i 1903.

## Eksterne lenker
*
Yuan-tsung Chen

**Yuan-tsung Chen** (eller etter kinesisk skikk med familienavnet først: **Chen Yuan-tsung**) er en kinesisk forfatter. Chen ble født i Shanghai. Etter revolusjonen arbeidet hun ved filmbyrået i Beijing, og 1951 deltok hun i gjennomføringen av jordreformen i provinsen Gansu i nordvestre Kina. I 1972 flyttet hun til USA.

Hun er kjent særlig fore bøkene *The Dragon's Village* (1981) og *Return to the Middle Kingdom: The Chen Family Saga and the Birth of Modern China*.

## Eksterne lenker
* Forfatterens websider
Lee Hyun-il

**Lee Hyun-il** (født 17. april 1980 i Seoul) er en sørkoreansk badmintonspiller, som i februar 2004 var ranket som nummer 1 i verden. 

Han representerte Sør-Korea under Sommer-OL 2004, der han ble slått ut i annen runde. I VM i badminton 2006 vant han en bronsemedalje i singel menn-turneringen.  

Han representerte også Sør-Korea under Sommer-OL 2008, der han tapte i bronsefinalen mot Chen Jin fra Kina. 

## Resultater
### Singel menn

## Referanser

## Eksterne lenker
*
Jiang Kui

**Jiang Kui** (kinesisk: 姜夔, pinyin: *Jiāng Kuí*, Wade-Giles: *Chiang K'uei*, født ca. 1155 i Jiangxi i Kina, død ca. 1221) var en berømt kinesisk poet, komponist og kalligraf under Songdynastiet. 

Jiang ble født i dagens Jiangxiprovins men flyttet tidlig til Hebei der hans far var embedsmann. Jiang ble imidlertid tidlig foreldreløs og vokste opp hos sin eldre søster i Hanyang og tilbragdte den større delen av sitt liv i regionen Jiangnan, sør for Changjiangs nedre løp. Til forskjell fra flertallet av kjente klassiske poeter tjente Jiang aldri som embedsmann, men levde av det lille som musikk og kalligrafi kunne gi, samt på rikere venner. Han har komponert og tonesatt mange dikt, både shi og ci, hvorav den i dag mest berømta torde være *Yangzhoumannen*, og i det minste ett stykke for guqin.

## Referanser


## Litteratur
* Shuen-fu Lin: *The transformation of the Chinese lyrical tradition: Chiang K'uei and Southern Sung tz'u poetry.* Princeton N.J.: Princeton University Press, 1978.
* Shuen-fu Lin: *A structural study of Chiang K'uei's songs.* Ann Arbor, Mich: UMI, 1973.
Kinesisk perlekrem

**Kinesiske perlekremer** er hudkremer som har vært brukt i kinesisk naturmedisin i århundrer. Kremene fremstilles ved at ferskvannsperler knuses til fint støv for deretter å gjennomgå en kjemisk prosess kalt hydrolyse. Da spaltes proteiner i perlemassen opp i aminosyrer, herunder også essensielle aminosyrer som kroppen ikke selv produserer, og som huden trenger og kan nyttiggjøre seg. Den hydroliserte perlemassen danner basis for kremen og i tillegg tilsettes ulike andre stoffer med kjent positiv effekt på huden. Dette er ingredienser fra kinesisk natur- og urtemedisin, men også virkestoffer utviklet gjennom forskning i nyere tid. Eksempler på dette er hyaluronsyre, gullpartikler (Bio-gold), ginsengekstrakt, silkepeptider, ganoderma eller reishi (kjuke på norsk) og jojobaolje, for å nevne noen av de viktigste.

Perlekremer er første gang omtalt i kinesisk medisinsk litteratur på 1500-tallet i hovedverket til Kinas medisinske «stamfar», Li Shizhen.

På grunn av kostbar fremstilling var perlekremer lenge forbeholdt en elite av kvinner ved det keiserlige hoffet i ulike dynastier. I senere tid er kremene gjort tilgjengelig for et større marked og selges i perlefabrikker, på markeder og i butikker i Kina. Perlekremene har kommet til Vesten og oppnådd popularitet gjennom turister, forretningsfolk og andre tilreisende som har brakt med seg kremene hjem. Blant de første var president Nixons følge på hans historiske besøk i Kina i 1973.

I dag selges perlekremer i flere vestlige land, også i Norge, og primært gjennom netthandel.

Vestlige kosmetikkprodusenter har også begynt å markedsføre sine egenutviklede perlekremer rettet mot et eksklusivt marked, og til helt andre priser enn de kinesiske originalene.

## Litteratur
* Zhang Huijian: *Li Shih-chen: Great Pharmacologist of Ancient China*, Foreign Languages Press, Beijing 1960.
O-Town (andre betydninger)

**O-Town** kan vise til:

*O-Town – et amerikansk pop-band
*O-Town (album) – et album fra samme band
*O-Town – en fiktiv by i tegneserien *[[Rocko's Modern Life]]*

O-Town brukes også som kallenavn på de amerikanske byene:
*Oakland i California
*Orlando i Florida
Leieboerforeningen i Norge

**Leieboerforeningen i Norge** er en landsomfattende organisasjon med sete i Bergen.

## Historie
Leieboere i Bergen organiserte seg alt i 1916 i forbindelse med bybrannen. Den 5 mai i 1919 ble foreningen stiftet og etablert. Det var den gang arbeiderbevegelsen som bidro til stiftelsen av foreningen.

Leieboerforeningen er den eldste i Norge og blant de eldste i Europa. I 1939 ble foreningen en del av Norges Leieboerforbund, som ble medlagt 31. desember 2006.

## Ledere
Johan Didriksen var leder fra 1986 til 1994, han gjorte et stort arbeid for leieboerne i Bergen. 
Etter Didriksen gikk bort overtok Kasper Larsen som ledet foreningen fra 1995 til 1997. I 1998 ledet Svein Storetvedt foreningen. 
Fra 1998 til 1999 ledet Aril Hosøy foreningen og da han ble huseier, sluttet han. 
Stig Høisæther ledet så foreningen fra 1999 fram til idag. 
Foreningen talte da 240 medlemmer og har siden vokst til 1758 betalende medlemmer. Stig Høisæther har ledet og bygget opp foreningen siden han overtok leder vervet og han har fungert som dagligleder i flere år i tillegg til ledervervet.
Høisæther ble medlem alt i 1985 og startet da en beboerforening i Krohnengaten og de begynte med 20 medlemmer som klaget på manglende rehabilitering. Etter to år vokste foreningen til alle 120 beboere som betalende medlemmer i beboerforeningen og i Leieboerforeningen. Han kom inn i styret i 1995 som sekretær og fungerte aktivt overfor leieboerne i byen fra da av. Han steg i gradene og ble nestleder før han overtok leder vervet.

## Landsdekkende
Leieboerforeningen Bergen ble i 2005 en landsdekkende forening for leieboere, da Norges Leieboerforbund ble nedlagt. I 2004 ble nettsiden Leieboerportalen opprettet og ble til en møteplass for leieboere og i dag er der ca. 250 000 besøkende i året på nettportalen. 80% av medlemmene kommer fra Bergen og vestlandet og de resterende kommer fra landet ellers hvor de ikke er leieboerorganisasjoner fra før.

## Referanser


## Se også
* Norges Leieboerforbund (nedlagt 2006)
Tupelo (Mississippi)

**Tupelo** er den største byen og fylkessete i Lee County i Mississippi i USA. Den er den 7. største byen i delstaten Mississippi, mindre enn Meridian, og større enn Greenville. Tupelo-området, nærmere bestemt det nærliggende stedet Blue Springs, ble valgt våren 2007 som beliggenhet for Toyotas 11. bilfabrikk i USA. Ifølge USAs folketelling i 2000 har byen 34&nbsp;211 innbyggere. I 2008 var befolkningen på 36&nbsp;223, mens Stor-Tupelo, som inkluderer fylkene Lee, Pontotoc og Itawamba, hadde 133&nbsp;318 innbyggere. Elvis Presley ble født i Tupelo.

Tupelo ligger i nordøstre Mississippi mellom Memphis og Birmingham langs U.S. Highway 78 som er planlagt til å bli Interstate 22 innen noen år.

## Referanser


## Eksterne lenker
*
Bleak House (Terje Rypdal-album)

***Bleak House*** fra 1968 er den norske jazzmusikeren Terje Rypdals debutalbum som soloartist. Det ble relansert på CD i 1999 og remastret i 2003.

## Sporliste
*Skrevet av Rypdal der annet ikke er angitt.
#«Dead Man's Tale» (7.11)
#«Wes» (4.21)
#«Winter Serenade: a. Falling Snow, b. Snow Storm, c. Melting Snow» (Rypdal, improvisasjon) (6.11)
----
#«Bleak House» (trad.) (7.10)
#«Sonority» (5.26)
#«A Feeling of Harmony» (3.02)

«Winter Serenade» er improvisert basert på en idé av Rypdal. «Dead Man's Tale» var kjenningsmelodi i Livstid (TV-serie) i 2020.

## Musikere
*Terje Rypdal, gitar, fløyte, vokal, produsent

*Jon Christensen, trommer
*Ditlef Eckhoff, trompet
*Kåre Furuholmen, trompet
*Jan Garbarek, tenorsaksofon, fløyte, klokker
*Frøydis Ree Hauge, horn
*Kjell Haugen, trombone
*Jarl Johansen, trompet
*Tom Karlsen, trommer
*Hans Knudsen, barytonsaksofon
*Carl Magnus Neumann, altsaksofon, fløyte
*Tore Nilsen, trombone
*Christian Reim, piano, orgel
*Knut Riisnæs, tenorsaksofon, arrangør, dirigent
*Frode Thingnæs, trombone, tuba
*Odd Ulleberg, horn
*Terje Venaas, bass
*Øivind Westby, trombone
**Produksjon**
*Roger Arnhoff, lydtekniker
*Odd Løken, prosjektleder
Bleak House

***Bleak House*** er en roman av Charles Dickens, først utgitt i tjue episoder i hefteform fra mars 1852 til november 1853. Den inneholder et svært omfattende og komplekst rollegalleri, samt en absurd satire over byråkratiseringen i det juridiske embetsverket. Et sentralt punkt i romanen er en enormt langvarig arverettstvist som har dype konsekvenser for alle berørte parter. 

## Handlingsreferat
Jarndyce and Jarndyce er en uendelig rettssak i Court of Chancery, som gjelder flere testamenter og mottakerne av arv. Men arven blir gradvis fortært på grunn av saksomkostninger. Sir Leicester Dedlock og hans kone Honoria bor på eiendommen hans i Chesney Wold. Lady Dedlock skal være begunstiget i en av testamentene. Når hun hører på opplesningen av en advokat, Tulkinghorn, kjenner hun igjen håndskriften på papiret. Dette påvirker henne så mye at hun nesten besvimer, noe som Tulkinghorn legger merke til. Han sporer mannen som lagde kopien, kjent som "Nemo" i London. Nemo har nylig dødd, og den eneste personen som identifiserer ham er en fattig hjemløs gutt ved navn Jo, som bor i en spesielt dyster og fattigdomsrammet del av byen kjent som Tom-All-Alone ("Nemo" er egentlig latin for "ingen")

Samtidig vokser Esther Summerson opp hos frøken Barbary. Men når frøken Barbary dør, blir John Jarndyce oppnevnt som verge for Ester. Han gir advokat Kenge ansvaret for Esthers fremtid. Esther flytter sammen med ham til eiendommen Bleak House. Jarndyce tar seg også av Richard Carstone og Ada Clare (som begge er hans fettere) og de er begunstigede i en av testamentene det dreier seg om i Jarndyce and Jarndyce. Deres verge er en begunstiget i et annen testamente, men de to testamentene står i konflikt. 

Richard og Ada blir snart forelsket. Richard forsøker en karriere innen medisin, og Esther møter Allan Woodcourt, en doktor, hjemme hos Richards veileder. Men Richard bestemmer seg snart for å endre karrieren til juss. Senere bytter han igjen, og skaffer seg en kommisjon som offiser i militæret. Esther blir forelsket i Woodcourt når han returnerer til England etter å ha overlevd et forlis. Esther har imidlertid allerede sagt ja til å gifte seg med hennes verge, den mye eldre John Jarndyce. Handlingen skildrer også resten av datidens samfunn i London, både rike og fattige.

## Rollefigurer i ''Bleak House''

### Hovedfigurer
* Esther Summerson &ndash; en av bokens to fortellere.
* Richard Carstone 
* Ada Clare 

## Norsk utgave
* *Bleak House : Ødegården*. Oversatt av Henrik Rytter. Nasjonalforlaget, 1962. 2 bind

## Referanser
Rubin Langmo

**Rubin Langmo** også kjent under dekknavnet **Ruben Larsen** (født 9. mars 1920 i Telemark, død 24. januar 1981 i Oslo) var en norsk motstandsmann som gjorde tjeneste i Kompani Linge under andre verdenskrig. Han ble tildelt Krigskorset med sverd, Norges fremste utmerkelse.

## Andre verdenskrig
Etter at Tyskland angrep Norge 9. april 1940 tjenestegjorde Langmo som militærpoliti i Valdres. Etter at kampen mot okkupantene var oppgitt i Sør-Norge forlot han Norge om bord på MK «Nyo» som gikk ut fra Ålesund den 30. mai 1940. MK «Nyo» gikk til Baltasound på Shetland.

I Storbritannia gikk han inn i de norske styrkene for å fortsette kampen mot okkupantene. Han ble etter hvert med i Norwegian Independent Company No. 1, senere kjent som Kompani Linge. Langmo var blant de første nordmenn som ble rekruttert til Special Operations Executive og fikk opplæring i etterretning og sabotasje. Det var James Lawrence Chaworth-Musters som rekrutterte Langmo.

Allerede i juni 1940 var Langmo tilbake i Norge, der han deltok i en sprengningsaksjon mot rørgaten til Bjølvefossen kraftverk i Hardanger. Aksjonen mot kraftanlegget i Ålvik 17. juni 1940 regnes som den første sabotasjeaksjon mot industrianlegg i Norge under okkupasjonen.

I romjulen 1941 deltok han i Måløyraidet, der han tjenestegjorde som kaptein Martin Linges assistent. Langmos innsats ble særlig lagt merke til av det britiske Special Operations Executive, som også utarbeidet innstilling om dekorering. I statsråd 19. juni 1942 ble sersjant Langmo tildelt Krigskorset med sverd «For fremragende tapperhet under raidet på Måløy 27. desember 1941.»

Langmo deltok i august 1942 i Diepperaidet, den allierte landgangsaksjonen ved Dieppe i Nord-Frankrike. Han ble senere på høsten 1942 sendt til østlandsområdet for å støtte oppbygningen av Milorg (Operasjon Bittern). Mot slutten av krigen var Langmo i Nord-Norge, der han fungerte som oversetter og assistent for den allierte overkommandoen.

## Etter verdenskrigen
Etter krigen arbeidet Langmo flere år i utlandet, blant annet i Sør-Amerika, Karibia og Frankrike. Han seilte også i utenriksfart. Da han i 1963 vendte tilbake til Norge, ble han fengselsbetjent. Langmo var i mange år ved Oslo kretsfengsel.

Langmos krigsopplevelser fortelles i boken *Operasjon Norge*, som ble utgitt i 1981. På grunn av samarbeidet med Martin Linge og deltagelsen i Måløyraidet, der Linge falt, omtales Langmo også i forfatteren Espen Haavardsholms bok *Martin Linge – min morfar. Familieroman med fotografier* (utgitt 1993).

## Utmerkelser
 
I tillegg til Krigskorset med sverd ble Langmo også tildelt Deltagermedaljen med rosett og Haakon VIIs 70-årsmedalje.

## Biografi
* Oddmund Berg: *Operasjon Norge. Rubin Langmos krigsopplevelser 1940–45*, Oslo: Tiden, 1981, ISBN 82-10-02111-7, ISBN 82-10-02112-5. Fulltekstutgave fra Nasjonalbiblioteket
* 

## Referanser
Per Solnørdal

**Per Solnørdal** (født 17. mars 1919, død 8. oktober 1982 i Asker) var en norsk motstandsmann som gjorde tjeneste i Kompani Linge. Han er kjent for sin innsats under andre verdenskrig, da han ble dekorert med Krigskorset, Norges høyeste utmerkelse.

## Andre verdenskrig
Solnørdal ble i 1939 sersjant. Han hadde også utdannelse som radiotelegrafist. Under Tysklands angrep på Norge i april 1940 deltok Sølnørdal i kampen mot inntrengerne. I desember 1941 kom han seg til Storbritannia via Sverige. I Storbritannia gikk han inn i de norske styrkene og ble med i Norwegian Independent Company No. 1, senere kjent som Kompani Linge.

Solnørdal ble i september 1942 sendt i oppdrag til Norge via Sverige for å opprette radioforbindelse til Milorgs sentralledelse, som på det tidspunkt hadde vanskeligheter med etablere stabil radioforbindelse til London. Operasjonen hadde kodenavn «Plover». I januar 1943 ble Solnørdal arrestert av tyskerne. For å unngå å røpe det han visste tok Solnørdal gift, men livet hans ble reddet. Han satt i fangenskap resten av krigen, deler av tiden i fengselet i Møllergata 19 i Oslo og andre deler av tiden i Grini fangeleir.

I statsråd 7. mars 1947 ble Solnørdal tildelt Krigskorset med sverd for sin innsats. Innstillingen konkluderte med tildeling av Krigskorset  «For den innsats han gjorde som radiotelegrafist under meget vanskelige arbeidsforhold og for det mot og den høyeste grad av plikttroskap han viste ved å forsøke å ta sitt eget liv, fortjener han den høyeste utmerkelse.»

## Etter krigen
Solnørdal fortsatte etter krigen i Forsvaret og tjenestegjorde i Luftvernartilleriet som sjef for Luftvernartilleribataljon sone Rygge. Da han ble pensjonert hadde han grad av oberstløytnant.

## Referanser
Dead Can Dance (album)

***Dead Can Dance*** er debutalbumet til Dead Can Dance fra 1984. Albumet er langt mindre eterisk og inspirert av etnisk og klassisk musikk som de senere albumene, og flere av sangene kan minne om alternativ gothic rock. Original LP-en besto av ti spor. Imidlertid ble EP-en *Garden of the Arcane Delights* inkludert på CD-versjonen av albumet, og har derfor 14 spor.

Multiinstrumentalistene Brendan Perry og Lisa Gerrard sto for mange instrumenter, men de fikk også hjelp av James Pinker, Peter Ulrich og Scott Rodger.

## Sporliste
# «The Fatal Impact» – 3:21
# «The Trial» – 3:42
# «Frontier» – 3:13
# «Fortune» – 3:47
# «Ocean» – 3:21
# «East of Eden» – 3:23
# «Threshold» – 3:51
# «A Passage in Time» – 4:03
# «Wild in the Woods» – 3:46
# «Musica Eternal» – 3:52
# «Carnival of Light» – 3:31
# «In Power We Entrust the Love Advocated» – 4:11
# «The Arcane» – 3:49
# «Flowers of the Sea» – 3:28

## Tilknytning til andre album
* EP-en *Garden of Arcane Delights* spiller på Hieronymus Boschs altertavle ved samme navn (på norsk *Lystenes hage*). Coveret til Dead Can Dances fjerde album *[[Aion]]* er hentet fra samme altertavle.
* Tittelen «A Passage in Time» fra albumet ble brukt som tittel på bandets første samlealbum.

## Eksterne lenker
* Dead Can Dance at Dead-Can-Dance.com
* Dead Can Dance Lyrics at Dead-Can-Dance.com
*